CELEX: 32013R0092
Language: hu
Date: 2013-02-01 00:00:00
Title: A Bizottság 92/2013/EU végrehajtási rendelete ( 2013. február 1. ) a 700/2012/EU végrehajtási rendeletnek a közönséges tőkehal, a grönlandi laposhal és a vörös álsügérek vonatkozásában rendelkezésre álló portugál halászati kvóták csökkentésével, valamint a nagyszemű vörösdurbincs bizonyos területeken folytatott halászata vonatkozásában rendelkezésre álló spanyol halászati kvóták csökkentésével összefüggő módosításáról

2.2.2013   
            
            
               HU
            
            
               Az Európai Unió Hivatalos Lapja
            
            
               L 33/11
            
         A BIZOTTSÁG 92/2013/EU VÉGREHAJTÁSI RENDELETE
   (2013. február 1.)
   a 700/2012/EU végrehajtási rendeletnek a közönséges tőkehal, a grönlandi laposhal és a vörös álsügérek vonatkozásában rendelkezésre álló portugál halászati kvóták csökkentésével, valamint a nagyszemű vörösdurbincs bizonyos területeken folytatott halászata vonatkozásában rendelkezésre álló spanyol halászati kvóták csökkentésével összefüggő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 105. cikke (1), (2) és (3) bekezdésére,
   mivel:
   
               (1)
            
            
               Először, az egyes állományok tekintetében 2012-ben rendelkezésre álló halászati kvótáknak a korábbi években történt túlhalászás miatti csökkentéséről szóló, 2012. július 30-i 700/2012/EU bizottsági végrehajtási rendelet (2) kihirdetése után a portugál halászati hatóságok hibát fedeztek fel a spanyol hajók által Portugáliában kirakodott fogásokról szóló nyilatkozatokban, és arról értesítették a Bizottságot.
            
         
               (2)
            
            
               Egyeztetés után a spanyol halászati hatóságok megerősítették, majd helyesbítették a jelentéstételi hibát.
            
         
               (3)
            
            
               A helyesbítés után úgy tűnik, hogy a NAFO 3M terület tőkehalállományára (COD/N3M.), a grönlandi laposhal NAFO 3LMNO területen élő állományára (GHL/N3LMNO), valamint a vörös álsügérek NAFO 3LN területen előforduló állományára (RED/N3LN.), és az ICES V övezet uniós és nemzetközi vizein, illetve a XII és XIV övezet nemzetközi vizein élő állományára (RED/51214D) vonatkozó 2011-es portugál kvótákat nem halászták túl.
            
         
               (4)
            
            
               Ezért indokolt előírni, hogy a 700/2012/EU végrehajtási rendelet mellékletében megállapított 2012-es portugál halászati kvóták csökkentései a továbbiakban ne legyenek alkalmazandók.
            
         
               (5)
            
            
               Másodszor, az uniós hajók egyes mélytengeri halfajok állományaira vonatkozó halászati lehetőségeinek a 2011. és 2012. évre történő meghatározásáról szóló, 2010. december 13-i 1225/2010/EU tanácsi rendelet (3) a IX övezet uniós és nemzetközi vizei tekintetében előírja, hogy a nagyszemű vörösdurbincs állományára (SBR/09-) vonatkozó kvóta legfeljebb 8 %-a halászható a VI, VII és VIII övezet uniós és nemzetközi vizein (SBR/*678-).
            
         
               (6)
            
            
               A 2010. évben a 847/96/EK tanácsi rendelet 4. cikkének (2) bekezdése alapján visszatartott egyes mennyiségeknek a 2011-es halászati kvótákhoz való hozzáadásáról szóló, 2011. július 20-i 700/2011/EU bizottsági végrehajtási rendelet (4) keretében a Bizottság a IX övezet uniós és nemzetközi vizei tekintetében a nagyszemű vörösdurbincsra vonatkozó 2011-es spanyol kvótát (SBR/09-) 614 tonnáról 684 tonnára növelte.
            
         
               (7)
            
            
               A Portugáliával 2011. augusztus 2-án végrehajtott kvótacsere következtében a szóban forgó állományra vonatkozó 2011. évi spanyol kvóta további 30 tonnával bővült.
            
         
               (8)
            
            
               Figyelembe véve, hogy a IX övezet uniós és nemzetközi vizei tekintetében a nagyszemű vörösdurbincsra (SBR/09-) vonatkozó, 2011. évi végleges kiigazított spanyol kvóta 714 tonna, a spanyol hajók a VI, VII és VIII övezet uniós és nemzetközi vizein legfeljebb 57,12 tonnányi nagyszemű vörösdurbincsot (SBR/*678-) halászhattak volna, mert ez felel meg a kvóta 8 %-ának. A SBR/*678- jelű, végleges spanyol kvóta rögzítésekor ezt – a 700/2012/EU végrehajtási rendeletnek megfelelően levonandó – összeget kellett volna figyelembe venni.
            
         
               (9)
            
            
               A SBR/*678- jelű spanyol kvótán alkalmazott levonás mértékét ezért ennek megfelelően csökkenteni kell.
            
         
               (10)
            
            
               A 700/2012/EU végrehajtási rendeletet ezért indokolt ennek megfelelően módosítani, a módosításokat pedig helyénvaló a hivatkozott rendelet hatálybalépésének napjától visszamenőleges hatállyal alkalmazni,
            
         ELFOGADTA EZT A RENDELETET:
   1. cikk
   A 700/2012/EU végrehajtási rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2012. augusztus 7-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. február 1-jén.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 343., 2009.12.22., 1. o.
   
      (2)  HL L 203., 2012.7.31., 52. o.
   
      (3)  HL L 336., 2010.12.21., 1. o.
   
      (4)  HL L 190., 2011.7.21., 2. o.
   
      MELLÉKLET
      A 700/2012/EU végrehajtási rendelet melléklete az alábbiak szerint módosul:
      
                  a)
               
               
                  az 56. oldalon az alábbi sor
                  
                              „ES
                           
                           
                              SBR
                           
                           
                              *678-
                           
                           
                              Nagyszemű vörösdurbincs
                           
                           
                              A VI, VII és VIII övezet uniós és nemzetközi vizei
                           
                           
                              49,12
                           
                           
                              62,30
                           
                           
                              126,8 %
                           
                           
                              13,18
                           
                           
                              1
                           
                           
                               
                           
                           
                               
                           
                           
                              13,18”
                           
                        helyébe a következő szöveg lép:
                  
                              „ES
                           
                           
                              SBR
                           
                           
                              *678-
                           
                           
                              Nagyszemű vörösdurbincs
                           
                           
                              A VI, VII és VIII övezet uniós és nemzetközi vizei
                           
                           
                              57,12
                           
                           
                              62,30
                           
                           
                              109 %
                           
                           
                              5,18
                           
                           
                              1
                           
                           
                               
                           
                           
                               
                           
                           
                              5,18”
                           
                        
            
                  b)
               
               
                  az 58. oldalon az alábbi négy sort el kell hagyni
                  
                              „PT
                           
                           
                              COD
                           
                           
                              N3M.
                           
                           
                              Közönséges tőkehal
                           
                           
                              NAFO 3M
                           
                           
                              2 525,70
                           
                           
                              2 753,80
                           
                           
                              109,0 %
                           
                           
                              228,10
                           
                           
                              1,1
                           
                           
                               
                           
                           
                               
                           
                           
                              250,91”
                           
                        
                              „PT
                           
                           
                              GHL
                           
                           
                              N3LMNO.
                           
                           
                              Grönlandi laposhal
                           
                           
                              NAFO 3LMNO
                           
                           
                              2 413,80
                           
                           
                              2 508,20
                           
                           
                              103,9 %
                           
                           
                              94,40
                           
                           
                              1
                           
                           
                               
                           
                           
                               
                           
                           
                              94,40”
                           
                        
                              „PT
                           
                           
                              RED
                           
                           
                              51214D
                           
                           
                              Vörös álsügérek
                           
                           
                              Az V övezet uniós és nemzetközi vizei; a XII és XIV övezet nemzetközi vizei
                           
                           
                              603,00
                           
                           
                              719,10
                           
                           
                              119,3 %
                           
                           
                              116,10
                           
                           
                              1,2
                           
                           
                              a
                           
                           
                               
                           
                           
                              208,98
                           
                        
                              PT
                           
                           
                              RED
                           
                           
                              N3LN.
                           
                           
                              Vörös álsügérek
                           
                           
                              NAFO 3LN
                           
                           
                              932,80
                           
                           
                              983,50
                           
                           
                              105,4 %
                           
                           
                              50,70
                           
                           
                              1
                           
                           
                               
                           
                           
                               
                           
                           
                              50,70”